b'\n_START_ARTICLE_\nDanny Mills\n_START_PARAGRAPH_\nDaniel "Danny" John Mills (s. 18. toukokuuta 1977, Norwich) on entinen englantilainen jalkapallopelaaja._NEWLINE_Mills aloitti ammattilaisuransa kotikaupunkinsa joukkueessa Norwich Cityss\xc3\xa4 kaudella 1995\xe2\x80\x931996, jolloin h\xc3\xa4n p\xc3\xa4\xc3\xa4si kent\xc3\xa4lle 14 peliss\xc3\xa4. Mills pelasi Norwich Cityss\xc3\xa4 kaksi ja puoli kautta, kunnes siirtyi kesken kauden joulukuussa 1997 Charlton Athleticiin. Puolentoista Charltonissa pelaamansa kauden aikana Mills sai tililleen yhteens\xc3\xa4 45 peli\xc3\xa4 ja kolme sarjamaalia._NEWLINE_Kausiksi 1999\xe2\x80\x932003 Mills siirtyi pelaamaan Leeds Unitediin. T\xc3\xa4n\xc3\xa4 aikana h\xc3\xa4n p\xc3\xa4\xc3\xa4si pelaamaan my\xc3\xb6s UEFA Champions Leaguessa (kaudella 2000\xe2\x80\x932001 v\xc3\xa4lieriss\xc3\xa4 asti) ja UEFA Cupissa. Leeds United ajautui kuitenkin pahoihin talousvaikeuksiin, ja kauden 2003\xe2\x80\x932004 Mills pelasikin Middlesbroughissa. Kaudet 2004\xe2\x80\x932006 Danny Mills on ollut Manchester Cityn pelaajalistoilla._NEWLINE_7. elokuuta 2009 h\xc3\xa4n ilmoitti lopettavansa jalkapalloilun vakavan polvivamman vuoksi, joka on pit\xc3\xa4nyt h\xc3\xa4net poissa pelikentilt\xc3\xa4 jo puolentoista vuoden ajan.'